पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मंगलवार से वैक्सीन के लिए 45 और नए प्वाइंट बढ़ाये गए हैं। पहले 79 प्वाइंट पर वैक्सीनेशन होता था। जिला प्रतिरक्षण पदाधिकारी डॉ. मनोज कुमार चौधरी ने बताया कि वैक्सीनेशन प्वाइंट बढ़ाये जाने से लोगों को लौटना नहीं पड़ेगा। जहां पर टीकाकरण हाे रहा है उन्हीं जगहाें पर प्वाइंट की संख्या बढ़ाई गई है। सभी जगहाें पर भरपूर वैक्सीन दी गई है।
इन्हीं प्वाइंट पर तीसरे चरण के लिए 18+ वालों को भी टीका लगाया जाएगा। जब सरकार से 18+ वालों के लिए वैक्सीन और टीकाकरण के आदेश आएंगे। इन सेंटरों पर ऑनलाइन अपॉइंटमेंट वालों को सूई दी जायेगी। अब सुल्तानगंज में 4, शाहकुंड में 1, नाथनगर में 1, जगदीशपुर में 3, गोरडीह में 1, सन्हौला में 1, कहलगांव में 1, पीरपैंती में 2, सबौर में 2, इस्माइलपुर में 2, गोपालपुर में 4, रंगरा में 2, नवगछिया में 4, खरीक में 1, बिहपुर में 1, नारायणपुर में 3, सदर अस्पताल में 2, यूपीएचसी में 8 और मायागंज हॉस्पिटल में 2 और प्वाइंट बनाए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn